Una chiganta roya ye una estrela chiganta de masa baixa u intermedia (menos de 8-9 masas solars) que, dimpués d'haber consumiu lo suyo hidrocheno en o suyo nuclio entre la etapa de seqüencia prencipal, convertindo-lo en helio per fusión nucleyar, prencipia a cremar hidrocheno en una casca arredol d'o nuclio de helio inerte. Isto tien como primer efecto un aumento d'o volumen d'a estrela y un enfriamiento d'a suya superficie, per lo que la suya color se torna royisca.